**Projektas**

**PRIENŲ RAJONO savivaldybės TARYBA**

**SPRENDIMAS**

**DĖL leidimo asociacijai „Žemaitkiemio krašto bendruomenĖ“ atlikti prienų rajono savivaldybei nuosavybės teise priklauSančių patalpų remonto darbus**

2020 m. sausio 22 d. Nr. T1-17

Prienai

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, 48 straipsnio 2 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1 dalimi, Prienų rajono savivaldybei nuosavybės teise priklausančio turto valdymo, naudojimo ir disponavimo juo tvarkos aprašo, patvirtinto Prienų rajono savivaldybės tarybos 2018 m. kovo 29 d. sprendimu Nr. T3-93 „Dėl Prienų rajono savivaldybei nuosavybės teise priklausančio turto valdymo, naudojimo ir disponavimo juo tvarkos aprašo ir Prienų rajono savivaldybės turto nuomos konkursų organizavimo ir vykdymo taisyklių patvirtinimo“, 55 punktu ir atsižvelgdama į Žemaitkiemio krašto bendruomenės 2020-01-15 prašymą, Prienų rajono savivaldybės taryba nusprendžia:

Leisti asociacijai „Žemaitkiemio krašto bendruomenė“ (į. k. 301667537) teisės aktų nustatyta tvarka neatlygintinai atlikti Prienų rajono savivaldybei nuosavybės teise priklausančių ir šiuo metu asociacijos „Žemaitkiemio krašto bendruomenė“ panaudos teise valdomų patalpų Šilo g. 1, Žemaitkiemio k., Naujosios Ūtos sen., Prienų r. sav. (nekilnojamojo turto kadastro duomenų byloje pastatas pažymėtas plane – 1C2p, unikalus numeris 6996-5014-0018, registro įrašo Nr. 44/1299173), kapitalinį remontą.

Šis sprendimas per vieną mėnesį nuo jo paskelbimo ar įteikimo dienos gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos Respublikos administracinių ginčų komisijos Kauno apygardos skyriui (Laisvės al. 36, Kaunas) arba Regionų apygardos administraciniam teismui bet kuriuose teismo rūmuose (Šiaulių rūmai, Dvaro g. 80, Šiauliai; Panevėžio rūmai, Respublikos g. 62, Panevėžys; Klaipėdos rūmai, Galinio Pylimo g. 9, Klaipėda; Kauno rūmai, A. Mickevičiaus g. 8A, Kaunas).

Savivaldybės meras